Spanish Speaking cosmetic dentistry in Webster Texas
tooth bonding in Fresno CA
Spanish Speaking braces Westport
my next smile lumineers Sacramento 95831
affordable veneers San Marcos CA
imako cosmetic teeth in 10583
dental deep cleaning Honolulu
veneers before after in Howell 48843 VW Goodwill Package Diesel Owner Update | Volkswagen Utah
November 9, 2015 · by volkswagenutah	· in Auto Industry News, Corporate VW News.	·
Tags: VW Diesel, vw diesel update, vw goodwill, vw scandal update, vw utah diesel
← Volkswagen in the Movies: Fight Club
IIHS Picks 2016 VW Passat as Top Safety Pick → ‘Skaapdiefstal’ lei tot treurspel - Howe - Republikein
Monday, July 27th, 17:05:16
‘Skaapdiefstal’ lei tot treurspel
Geen borg vir ruskamp-eienaar
Francoise Steynberg - Die beweerde diefstal van 30 skape by ’n bekende ruskamp buite Keetmanshoop het Maandag glo tot die dood van ’n vermeende skaapdief, mnr. Nangundu Nyangana (28), gelei.
Volgens die Namibiese polisie se koördineerder van misdaadondersoeke in die ||Kharasstreek, adj.komm. Chrispin Mubebo, lê een van die oorledene se makkers in ’n Windhoekse hospitaal met beserings en die derde een het gister in die hof op klagte van veediefstal verskyn.
Vyf verdagtes het gister in die Keetmanshoop-landdroshof op verskeie klagte verskyn, wat moord, poging tot moord, aanranding met die opset op ernstig te beseer en veediefstal insluit.
Mnr. Conrad Nolte (59), eienaar van Quivertree Forest-ruskamp buite Keetmanshoop, het saam met sy werkers, mnre. Jan Steenkamp (51), Jimmy Rukamba (27) en Alex Kooper (24), op ’n klag van moord, poging tot moord en aanranding met die opset om ernstig te beseer, verskyn.
Hulle is Maandag in hegtenis geneem en het in aanhouding gebly.
Mnr. Raymond Neube (46) het op veediefstalklagte verskyn ná hy ook Maandag ná ’n vlugtog vasgetrek is.
Volgens Mubebo spruit die voorval uit 30 skape wat op die plaas Gariganus gesteel is, waar die ruskamp sowat 13 km noordoos van Keetmanshoop op die M29-pad na Koës geleë is.
Nolte en sy werkers het volgens Mubebo Maandag pas ná middernag drie mans betrap wat glo 30 skape gesteel het.
Volgens Mubebo is een van die vermeende skaapdiewe tydens die voorval noodlottig in die bors geskiet.
“Wie die sneller getrek het, weet ons nie,” het Mubebo gesê.
“Nóg ’n vermeende veedief (33) is aangerand, en ’n derde een, Neube, het op die vlug geslaan, maar is later gevang.”
Volgens Mubebo is die beseerde verdagte met vermoedelik gebreekte arms in die Keetmanshoop-staatshospitaal opgeneem, maar na ’n Windhoekse hospitaal oorgeplaas waar hy onder polisiebewaking is.
Weens sy mediese toestand kon dié verdagte nie gister in die hof verskyn nie.
Nolte is gister borgtog geweier, terwyl sy werkers op borgtog van N$1 000 elk vrygelaat is.
Volgens Mubebo sal Nolte Donderdag formeel om borgtog aansoek doen.
Die saak is tot 26 Maart vir verdere ondersoek uitgestel.
Ander voorvalle van veediefstal het op Omaruru en Otjiwarongo plaasgevind.
“Tussen Januarie en 6 Februarie is nege beeste ter waarde van N$55 000 op die plaas Omenje No. 119 in die Omaruru-distrik gesteel,” lui die Namibiese polisie se weeklikse misdaadverslag.
Niemand is al in hegtenis geneem nie en geen beeste is teruggevind nie. Die polisieondersoek duur voort.
Op die plaas Rodenstein in die Otjiwarongo-distrik is die voetspore van drie onbekende mans deur plaaswerkers gesien.
“Die plaaswerkers het die voetspore gevolg en glo gehoor die beeste maak vreemde geluide asof hulle versmoor word,” sê die polisie.
Hulle het toe na wat verneem word die polisie en werkers by die Waterbergplatopark gebel.
“Die verdagtes se voetspore is verder gevolg. Hulle het die drie verdagtes op heterdaad betrap terwyl hulle besig was om ’n bees te slag,’ sê die polisie.
Een verdagte (38) is in hegtenis geneem.
’n Jaagtog het glo gevolg met twee verdagtes wat op die vlug geslaan het.
“Vier beeste is geslag en drie ander was nog in draakstrikke vasgevang met hul agterbene afgekap,” lui die verslag.